**DOBIMO SE NA TRŽNICI 2 - osnovne informacije o projektu**

**Partnerji v operaciji:** LAS s CILjem, LTO Cerkno, Občina Idrija, Občina Logatec

**Vrednost celotne operacije:** 47.272,58 EUR

**Sofinanciranje operacije** s strani Republike Slovenije in Evropskega sklada za regionalni razvoj:34.027,45 EUR

**Trajanje operacije:** 01. 07. 2018 – 30. 06. 2019

**Vir sofinanciranja:** Republika Slovenija, Evropski sklad za regionalni razvoj (ESRR), Občina Cerkno, Občina Idrija, Občina Logatec, LAS s CILjem

# Povzetek:

**Izhodišče projekta:** Na območju LAS s CILjem deluje več lokalnih ponudnikov (podjetnikov, kmetij, rokodelcev, ustvarjalcev), ki za svoje produkte uporabljajo lokalno surovino, pridelujejo in ustvarjajo lokalne produkte. Na območju vseh treh lokalnih skupnosti, Logatca, Idrije in Cerknega so vzpostavljene lokalne tržnice, kjer imajo ponudniki priložnost za neposredno prodajo in povezovanje.

**Namen** je nadaljevati z operacijo, katero smo začeli izvajati v letu 2017. Gre za skupni projekt na območju občin Logatec, Idrija, Cerkno, katerega namen je prispevati v vzpostavitvi pogojev in zagotovitvi novih delovnih mest na območju. S prvo operacijo Dobimo se na tržnici smo vzpostavili podporno okolje, ki pripomore k vzpostavljanju novih delovnih mest, ustvarili prve povezave med lokalnimi skupnostmi in skupinami ponudnikov, zagotovili ustrezno dodatno opremo na tržnicah za njihovo delovanje, izobraževali ponudnike in potrošnike s ciljem krepitve zavedanja o pomenu lokalno pridelane hrane, izvedeli tematske dogodke, s promocijo poskrbeli za dvig prepoznavnosti obstoječe ponudbe. Skozi izvajanje operacije so projektni partnerji prišli do ugotovitve, da vzpostavitev skupnega upravljalca tržnic na območju ni izvedljiva, zaradi različnih načinov delovanja, utečenih poti in nerentabilnih finančnih vidikov. **Na območju je potrebno vzpostaviti skupno razvojno delo**, **povezati področje programskega dela tržnic, povezovati lokalne ponudnike in tako ustvariti povezave** na območju, ki bodo prispevale k dolgoročnejšim pozitivnim učinkom in razvoju lokalne ponudbe.

# Aktivnosti IN PRIČAKOVANI REZULTATI:

Operacija bo potekala v eni fazi in sicer od 1. 7. 2018 do 31. 7. 2019. Dobimo se na tržnici 2 temelji na skupnem razvojno-programskem delu tržnic, razvoju lokalne ponudbe, krepitvi promocije ter na povezovanju ključnih deležnikov na področju razvoja lokalne ponudbe, tudi krepitve zavedanja in priložnosti dviga lokalne hrane v šolah in vrtcih..

Predvidene aktivnosti so:

* izvedba programskih vsebin (priprava analize stanja na področju lokalne ponudbe, priprava skupnega načrta razvoja lokalne ponudbe, priprava delavnic, priprava in organizacija tematskih dogodkov,..),
* razvoj lokalne ponudbe (načrtovanje, priprava in izvedba različnih izobraževanj, delavnic dogodkov),
* promocija,
* koordinacija operacije.

# Cilji operacije:

**Kratkoročni cilji:**

* izvesti programske vsebine na temo lokalne ponudbe
* načrtovati, organizirati različna izobraževanja, delavnice, dogodke s ciljem razvoja lokalne ponudbe
* pripraviti in izvesti promocijske aktivnosti
* sodelovati z in povezovati ključne deležnike na področju pridelave, uporabe in spodbujanja razvoja lokalno pridelane hrane na območju
* povezati lokalne ponudnike na območju
* izobraževati obstoječe in nove ponudnike za njihov nadaljnji razvoj lokalne ponudbe
* uspešno koordinirati in izvesti projekt

**Dolgoročni cilji:**

* prispevati k vzpostavljanju pogojev za oblikovanje novih delovnih mest na območju LAS s CILjem
* krepiti podjetnost za ustvarjanje novih delovnih mest
* ustvariti novo delovno mesto; razviti izdelke in storitve z dodano vrednostjo na območju

**Prispevek k ciljem SLR:** operacija na temo lokalne hrane in kakovosti življenja, ki je opredeljena kot potreba tudi v SLR vsekakor prispeva k ciljem SLR.

**Več informacij dobite na:** [www.eu-skladi.si](http://www.eu-skladi.si/) **in na** <http://las-sciljem.si/>.

Naložbo sofinancirata Republika Slovenija in Evropska unija iz Evropskega sklada za regionalni razvoj.

|  |  |  |
| --- | --- | --- |
|  |  |  |